**Lietuvai – 100**

Įvadas

Vasario 16-oji – pati reikšmingiausia Lietuvos istorijos data. 1918 metais įkurta nepriklausoma moderni piliečių valstybė, kurią turėjo valdyti demokratiškai išrinkta valdžia, ir kartu simboliškai atgaivinta senojoje Lietuvoje (1253–1795 metai) puoselėta Lietuvos valstybingumo tradicija.

2018 m. vasario 16 d. švęsime modernios Lietuvos gimimą. Ši data lyg tiltas sujungia 1253 m. liepos 6 d. gimusią senąją Lietuvą ir 1990 m. kovo 11 d. atkurtą nepriklausomą Lietuvą. Be Vasario 16-osios nebūtų Kovo 11-osios ir jos sėkmės istorijos.

Valstybės atkūrimo šimtmečio (toliau – Šimtmetis) akivaizdoje praeitis suvokiama ne tik kaip priežastis iškilmingai paminėti svarbią sukaktį, bet ir kaip paskata susimąstyti apie praeities svarbą dabarčiai ir dabarties klausimus praeičiai: ką valstybei ir visuomenei pavyko nuveikti per Šimtmetį, kokius svarbiausius tikslus keliame sau artėjant naujam – antrajam Šimtmečiui.

Renginiai

Šią savaitę vykstantys Lietuvos valstybės atkūrimo šimtmečio renginiai Šiauliuose 2018 m. (atrinkti):

Vasario 14 d.

15.30 val. Renginys ,,Vaikų dainos ir svajonės Lietuvai“.

18 val. Koncertas „Lais­vos Tė­vy­nės ši­lu­ma – kiek­vie­no mū­sų šir­dy­je“.

Vasario 15 d.

12 val. X dainų ir šokių festivalis „Skiriu tėvynei Lietuvai“.

13 val. Šventinis koncertas „Tai gražiai mane augino…“.

18.30 val. Šventinė jaunimo eisena.

19 val. 3D projekcija „Atkurtai Lietuvai – 100“.

19.15 val. Iškilminga Lietuvos valstybės vėliavos pakėlimo ceremonija ir visuotinė akcija „Šviesos keliu“ (istorinių objektų „atgimimas“).

Vasario 16 d.

11 val. Šv. Mišios.

11–13 val. Meninė-literatūrinė akcija „Nepriklausomybės maršrutas – 100. Šiauliai“.

13 val. Slidinėjimo varžybos „100 minučių“ (esant palankioms oro sąlygoms).

15 val. Iškilmingas koncertas, skirtas Lietuvos valstybės atkūrimo šimtmečiui paminėti

19 val. Šiaulių 3D istorija „Miestas, pakilęs iš pelenų“.

Logotipai

Naudoti šaltiniai

http://www.lietuva.lt/100/lt/lietuvai-100/sventes-koncepcija

http://www.regionunaujienos.lt/renginiai/svesk-lietuvos-valstybes-atkurimo-simtmeti-siauliuose/

Į pradžią